**במדבר**

**Is There Any Structure in the Wilderness?**

Two parallel blocks of text that form the opening section of Numbers (chs. 1-10).

**Prof. Jonathan Grossman**

**The Opening of Numbers: What Is the Organizational Principle?**

שאלת ארגון הפרשיות בתחילת ספר במדבר (א'-י', 10) מהווה אתגר יוצא דופן. פעמים רבות במקרא רצף פרשיות מוצדק מתוך הפרספקטיבה הכרונולוגית, אך בפרשיות הפותחות את במדבר הכרונולוגיה קורסת ויש למצוא צידוק לעריכת הפרשיות מתוך פרספקטיבה אחרת.[[1]](#footnote-1) בדיון הנוכחי מתקבצים שני דיוני מפתח בלימוד החומש: היחס בין הספרות לבין ההיסטוריה והתרומה שיש למעשה העריכה למגמת הפרשיות.

הפרשיות המשולבות ביחידה שלפנינו הן:

1. פרקים א'-ב': חניית ישראל סביב המשכן ומפקד בני ישראל.
2. פרקים ג'-ד': השלמת מפקד ישראל במפקד הלויים ובתיאור חנייתם.
3. פרקים ה'-ו': אוסף מצוות (שילוח טמאים; אשם גזילות; סוטה; נזיר וברכת כוהנים).
4. פרק ז': חנוכת הנשיאים את המזבח.
5. פרק ח': חינוך הלויים והכשרתם לעבודתם.
6. פרק ט', 1­-14: פסח שני.
7. פרק ט-י': סימני תחילת הנסיעה: הענן והחצוצרות.

באופן כללי נכון לומר שהפרשיות הפותחות את הספר מהוות מעין מבוא לנסיעה, או התארגנות המחנה לקראת המסע, אך לצד זאת קשה לשים את האצבע על הארגון הפנימי של היחידות הללו.[[2]](#footnote-2) כמבוא להצעה שאני מבקש לפתח נעמוד תחילה על שתי נקודות שיש בכוחן לסלול את הדרך לקראת המבנה השלם של החטיבה.

**Dates**

כפי שרבים העירו, מעקב אחר לוח הזמנים של החטיבה חושף שני מעגלים:

|  |  |  |
| --- | --- | --- |
| Num 1:1 (Iyyar) | וַיְדַבֵּר יְ-הוָה אֶל מֹשֶׁה בְּמִדְבַּר סִינַי בְּאֹהֶל מוֹעֵד בְּאֶחָד לַחֹדֶשׁ הַשֵּׁנִי בַּשָּׁנָה הַשֵּׁנִית לְצֵאתָם מֵאֶרֶץ מִצְרַיִם | The LORD spoke to Moses in the wilderness of Sinai, in the Tent of Meeting, on the first day of the second month, in the second year following the exodus from the land of Egypt |
| Num 7:1 (Nissan) | וַיְהִי בְּיוֹם כַּלּוֹת משֶׁה לְהָקִים אֶת הַמִּשְׁכָּן... | On the day that Moses finished setting up the Tabernacle…[[3]](#footnote-3) |

כלומר, החטיבה שלפנינו אינה מותאמת לסדר הזמנים. Note also that the existence of the Tent of Meeting is a given in 1:1, but the Tabernacle is just being completed in 7:1 and has not even been set up or consecrated yet.

**The Order of the Tribes**

ראשית, יש לשים לב לסדר השבטים בתיאור קרבנות הנשיאים כמתואר בפרק ז'. פותח הרשימה הוא יהודה ואחריו באים יששכר וזבולון ושאר השבטים. סדר זה לא מפתיע את הקורא שפוגש בפרק ז' בתוך הרצף הטקסטואלי שלו, שכן ישראל הצטוו כבר בפרק ב' לחנות מסביב למשכן בדיוק בסדר השבטים הזה: יהודה, יששכר וזבולון / ראובן שמעון וגד / אפרים מנשה ובנימין / דן אשר ונפתלי.[[4]](#footnote-4)

אולם למעשה, יש בדבר זה אשליה טקסטואלית שאינה משתלבת עם הנתונים הכרונולוגיים שמשולבים בטקסט, שהרי, כמו שציינתי למעלה, הציווי על מפקד בני ישראל שמשולב בפרק ב' התרחש בחודש השני ואילו קרבנות הנשיאים המתוארים בפרק ז' הובאו למשכן בחודש הראשון – כשסיים משה להקים את המשכן! כיצד ידעו נשיאי השבטים להביא את קרבנותיהם בחודש הראשון לפי הסדר שייאמר לישראל רק בחודש השני?

מסתבר שכבר בחודש הראשון השבטים חנו לפי הסדר הנידון, והצו האלוהי שנאמר בחודש השני ואשר פותח את הספר אינו עוסק בעצם ארגון השבטים אלא מתבסס על סדר חנייתם ודורש למנות אותם, אולם לזיקה שבין שתי רשימות השבטים האלו ולסדר הזהה שלהם משמעות מבנית, כפי שאציע להלן.

**The Split Treatment of the Levites**

שנית, משלל הזיקות שקיימות בין פרשיות שונות בחטיבה הנידונה, יש לשים לב במיוחד לזיקה שבין שתי הפרשיות המוקדשות ללווים. התחושה היא שמדובר בפרשה אחת שפוצלה לשתיים ושולבה בשני מקומות שונים לאורך החטיבה. השוואה מהירה תבהיר דבר זה:

|  |  |
| --- | --- |
| **Num 8:16-19** | **Num 3:9-13** |
| ח:טז כִּי **נְתֻנִים נְתֻנִים הֵמָּה** לִי **מִתּוֹךְ בְּנֵי יִשְׂרָאֵל** תַּחַת פִּטְרַת כָּל רֶחֶם בְּכוֹר כֹּל מִבְּנֵי יִשְׂרָאֵל **לָקַחְתִּי** אֹתָם לִי.[[5]](#footnote-5) | ג:ט וְנָתַתָּה אֶת הַלְוִיִּם לְאַהֲרֹן וּלְבָנָיו **נְתוּנִם נְתוּנִם הֵמָּה** לוֹ מֵאֵת בְּנֵי יִשְׂרָאֵל... ג:יב וַאֲנִי הִנֵּה **לָקַחְתִּי** אֶת הַלְוִיִּם **מִתּוֹךְ בְּנֵי יִשְׂרָאֵל** תַּחַת כָּל בְּכוֹר פֶּטֶר רֶחֶם מִבְּנֵי יִשְׂרָאֵל וְהָיוּ לִי הַלְוִיִּם. |
| ח:יז **כִּי לִי כָל בְּכוֹר** בִּבְנֵי יִשְׂרָאֵל בָּאָדָם וּבַבְּהֵמָה **בְּיוֹם הַכֹּתִי כָל בְּכוֹר בְּאֶרֶץ מִצְרַיִם הִקְדַּשְׁתִּי** אֹתָם לִי. | ג:יג **כִּי לִי כָּל בְּכוֹר** **בְּיוֹם הַכֹּתִי כָל בְּכוֹר בְּאֶרֶץ מִצְרַיִם הִקְדַּשְׁתִּי** לִי כָל בְּכוֹר בְּיִשְׂרָאֵל מֵאָדָם עַד בְּהֵמָה לִי יִהְיוּ אֲנִי יְהוָה. |
| 8:16 For they are formally assigned to Me from among the Israelites: I have taken them for Myself in place of all the first issue of the womb, of all the first-born of the Israelites. | 3:9 You shall assign the Levites to Aaron and to his sons: they are formally assigned to him from among the Israelites… 3:12 I hereby take the Levites from among the Israelites in place of all the first-born, the first issue of the womb among the Israelites: the Levites shall be Mine. |
| 8:17 For every first-born among the Israelites, man as well as beast, is Mine; I consecrated them to Myself at the time that I smote every first-born in the land of Egypt. | 3:13 For every first-born is Mine: at the time that I smote every first-born in the land of Egypt, I consecrated every first-born in Israel, man and beast, to Myself, to be Mine, the LORD’s. |

ההפתעה הגדולה היא עצם שילוב פרשת חינוך הלויים בפרק ח'. על פניו, מתאים היה לשלב את הכשרת הלויים לעבודתם בפרקים ג'-ד' שמוקדשים למעמד הלויים, למפקדם ולתפקידם, ואכן, כפי שנראה מהטבלה שלעיל, אכן כבר בפרק ג' התהליך נרמז, אך התיאור המורחב של לקיחת הלויים ונתינתם לכוהנים נדחתה משום מה לפרק ח'. לשון אחר, בפרק ג' מצטווה משה 'לקחת' את הלוויים (ג', 45) אך כיצד תתבצע 'לקיחה' זו מבואר רק בפרק ח'.

**Condren’s Solution: Two Textual Blocks in Reverse Order**

על רקע שלש היסודות הללו – סדר השבטים ודחיית הכשרת הלויים עד לפרק ח' – הציע קונדרן לראות את החטיבה שלפנינו כבנויה משתי יחידות מקבילות,[[6]](#footnote-6) שמתפצלות ביניהן בראש ובראשונה בזמן בתאריך השונה שפותח אותן. בחלק הראשון משולבים אירועים ומצוות תחת כותרת החודש השני ובחלק השני משולבים אירועים ומצוות תחת כותרת החודש הראשון.

בהצבת אלו מול אלו מתגלית ההקבלה הבאה:

|  |  |  |
| --- | --- | --- |
|  | Block 1 (chs. 1-6) | Block 2 (chs. 7-10) |
| **A. Tribes** | Tribes arranged around the camp (Judah first) | Offerings on behalf of the tribes (Judah first) |
| **B. Levites** | Levites arranged around the Tabernacle | Preparation of Levites to serve in the Tabernacle |
| **C. Laws** | Begins with removal of impure people, ends with the priests’ benediction.  | Begins with Pesach Sheni (make-up Passover sacrifice) for the impure, ends with the priest’s blowing of trumpets. |

א-א1: הזיקה בין שני הרכיבים הפותחים נסמכת במיוחד על סדר השבטים. כפי שהערתי קודם, למרבה ההפתעה, כבר בפרק ז' שהתרחש בחודש הראשון מסודרים השבטים לפי הסדר שפורץ בטקסט בפרק א' – בחודש השני. תהא הסיבה לכך אשר תהא, סדר השבטים הייחודי יוצר זיקה בין שתי הרשימות האלו. יש לזכור שנשיאי השבטים הם הפוקדים את העם בתחילת הספר והדבר חשוב לסיפור ועל כן מוזכרים שמותם זה אחר זה ("וְאֵלֶּה שְׁמוֹת הָאֲנָשִׁים אֲשֶׁר יַעַמְדוּ אִתְּכֶם" – א', 5), ובסיכום שמותם נאמר:

|  |  |
| --- | --- |
| Num 1:17 So Moses and Aaron took those men, who were designated by name. | במדבר א:יז וַיִּקַּח משֶׁה וְאַהֲרֹן אֵת הָאֲנָשִׁים הָאֵלֶּה אֲשֶׁר נִקְּבוּ בְּשֵׁמוֹת.  |

נשיאים אלו הם הפועלים שוב בפרק ז', וגם שם הם מובאים בשמם, זה אחר זה.

ב-ב1: גם הזיקה בין שני הרכיבים הבאים נידונה לעיל: הציווי הכללי למשה לקחת את הלויים בפרק ג' מתפרט בפרק ח' ובמקרה זה אין מדובר רק בזיקה ספרותית, אלא בפיצול פרשייה אורגנית לשני חלקים ולשני הקשרים טקסטואליים שונים.

ג-ג1: שתי המחציות נחתמות באוסף חוקים שמתמקדים ברלוונטיות של המשכן לקהילה כולה ולמרחב המחנה עצמו. דבר זה דורש עיון רחב בפני עצמו,[[7]](#footnote-7) אך בכדי להשתכנע בקיום הזיקה בין שני אוספי חוקים אלו נשים לבנו לפתיחתם ולחתימתם. שני הקבצים פותחים בעיסוק בטמאים: שילוח טמאים בחצי הראשון ופסח הטמאים בחצי השני; ושניהם נחתמים במצוות המוטלות על הכוהנים:

|  |  |
| --- | --- |
| Conclusion of Block 1 | Conclusion of Block 2 |
| ו:כז וְשָׂמוּ אֶת שְׁמִי עַל בְּנֵי יִשְׂרָאֵל וַאֲנִי אֲבָרֲכֵם. | י:י וְהָיוּ לָכֶם לְזִכָּרוֹן לִפְנֵי אֱלֹהֵיכֶם אֲנִי יְ-הוָה אֱלֹהֵיכֶם. |
| 6:27 Thus they shall link my name with the people of Israel and I shall bless them. | 10:10 They shall be a reminder of you before your God: I, the LORD, am your God. |

**The Tabernacle versus the Camp**

לפי הצעה מבנית זו, שתי המחציות נחתמות בדיני כוהנים ומשולבות בהן ברכות שמעידות על הקשר המתמיד בין ישראל לה'. אם אמנם מבנה זה משכנע, יש לבחון את יחס אירועי החודש הראשון (החלק הראשון) לאירועי החודש השני (החלק השני). דומה שיהיה נכון להצביע על מקומו של המשכן כדבר המרכזי שמבדיל בין שני החלקים: הרכיבים בחלק הראשון מוגשים שוב בחלק השני אך מתוך התמקדות מיוחדת במשכן.

ברכיב הפותח הדבר בולט ביותר: בחלק הראשון המוקד הוא בניית המחנה עצמו. אכן לנשיאים תפקיד של ממש במפקד בני ישראל ובניהול המסע אך הם עומדים ופניהם אל ישראל כולם, והם אחראים על בנייתו של המחנה הנח והנודד. לעומת זאת, בחלק השני הנשיאים אינם עומדים מול העם אלא מול המשכן ומול המזבח. בחלק זה הם חונכים את המזבח ומביאים קרבנות רבים. גם אם הם באים בשם השבט כולו, לא הוא מוקד הפרשייה אלא המזבח הנחנך.

כך גם בהשוואת הרכיב השני בשני החלקים: עיקר ההתרחשות בפרקים ג'-ד' היא החיכוך שבין ישראל ללויים. הם נספרים לצד ישראל ומחליפים את בכורותיהם. גם התפקיד שנכון להם מול המשכן מתמקד למעשה **בפירוק** המשכן ולהליכה במסע כשאין משכן. כלומר, תפקידם מול המשכן הוא לשנע אותו כשאיננו עומד, כשאיננו מתפקד. יושם לב, שבחלק הראשון אף מודגש שאסור ללוויים לגשת אל כלי המשכן עצמם (ד', 20) – דבר זה מסור לכוהנים. הלוויים יכולים לשאת את המשכן על גבם רק לאחר פירוקו וכיסויו.

שונה מכך מעמד הלויים בחלק השני. אכן, גם כאן מתואר מסעם של הלויים מישראל אל הכוהנים, אך בחלק זה פורץ סיפור חינוכם שנעדר מהחלק הראשון: סיפור זה מתמקד בכניסתם אל המרחב המשכני וכאן ישמע הקורא על הקרבנות שעליהם להביא, על הנפתם בידי משה ובידי אהרן. כאן התחושה היא שתפקידם לא לשאת את המשכן כשהוא אינו פעיל, אלא 'לעבוד' בו – או לפחות לעזור לעובדים בו – כשהוא פעיל ועומד, ואדרבא – הם המוצגים כניגשים אל הקודש במקום ישראל:

|  |  |
| --- | --- |
| Num 8:19 and from among the Israelites I formally assign the Levites to Aaron and his sons, to perform the service for the Israelites in the Tent of Meeting and to make expiation for the Israelites, so that no plague may afflict the Israelites for comingtoo near the sanctuary. | במדבר ח:יט וָאֶתְּנָה אֶת הַלְוִיִּם נְתֻנִים לְאַהֲרֹן וּלְבָנָיו מִתּוֹךְ בְּנֵי יִשְׂרָאֵל לַעֲבֹד אֶת עֲבֹדַת בְּנֵי יִשְׂרָאֵל בְּאֹהֶל מוֹעֵד וּלְכַפֵּר עַל בְּנֵי יִשְׂרָאֵל וְלֹא יִהְיֶה בִּבְנֵי יִשְׂרָאֵל נֶגֶף בְּגֶשֶׁת בְּנֵי יִשְׂרָאֵל אֶל הַקֹּדֶשׁ. |

הפער שבין שני החלקים מלווה את הקורא גם בהשוואת הרכיב השלישי החותם את שניהם. בחלק הראשון יש לשלח טמאים "מן המחנה" – כלומר מוקד החוק הוא המחנה כולו שצריך להיות טהור; ממנו יש לשלח את הטמאים, ואין בהקשר זה כל אזכור למשכן או לעבודת קרבנות. לעומת זאת, בחלק השני בעיית הטמאים היא בעיה פולחנית:

|  |  |
| --- | --- |
| Num 9:7 …Why must we be debarred from presenting the LORD’s offering at its set time with the rest of the Israelites?” | במדבר ט:ז ...לָמָּה נִגָּרַע לְבִלְתִּי הַקְרִיב אֶת קָרְבַּן  יְ-הוָה  בְּמֹעֲדוֹ בְּתוֹךְ בְּנֵי יִשְׂרָאֵל. |

בעיית הטומאה בחלק השני באה בזיקה אל הקודש ואל עולם הקרבנות.

אין צורך לומר שאותו הפער מתרחש גם בזיקה שבין ברכת כוהנים לדין החצוצרות. ברכת כוהנים חורגת מגבולות המשכן. למעשה זהו דין ייחודי של כוהנים שיש להם רלוונטיות גם במחנה עצמו ולא רק בתוך המשכן, וגם בימינו כוהנים מברכים את העם בבתי כנסיות – ללא משכן וללא מזבח. לעומת זאת, יש לתקוע בחצוצרות "על עולתיכם ועל זבחי שלמים", כלומר זוהי מצווה שקשורה בעולם הקרבנות.

מסתבר אם כן, שחודש ניסן – החלק השני בחטיבה שלפנינו – קשור בהוויה המשכנית, והוא מתאר תנועה שיוצאת מן המחנה ובאה אל המשכן, בעוד חודש אייר – החלק הראשון החטיבה שלפנינו – קשור בבניית המחנה כולו ובעיצוב מחנה קדוש.

**The Reverse Order: The Importance of the Camp in the Book of Numbers**

כמובן, השאלה המתבקשת מאליה היא שאלת סידור הפרשיות: מה המשמעות של הקדמת אירועי החודש השני לאירועי החודש הראשון? ובניסוח מדויק יותר: מה משמעות הקדמת הפרשיות שמעצבות מחנה קדוש לפרשיות המעצבות משכן קדוש?

מסתבר שארגון הפרשיות בפתיחת החומש מהווה מעין מבוא פנימי לחומש במדבר כולו וחושפת את הפרספקטיבה המיוחדת שלו. ספר במדבר רואה מול עיניו את המחנה כולו, שכולו צריך לשמור על קדושה ועל טהרה. שלא כמו חציו הראשון של ספר ויקרא שמזמין את המבקשים לעבוד את ה' אל המשכן; ספר במדבר ממשיך את החצי השני של ויקרא (חטיבת הקדושה) ומצהיר שעולם הקדושה פורץ מגבולות המשכן אל עבר המחנה כולו. לפיכך הספר נפתח דווקא בחודש השני ולא בחודש הראשון, כמי שמצהיר שתכלית בניית המחנה לא באה לשם המשכן אלא לשם יצירת עם קדוש; המחנה עצמו הוא גיבור הסיפור ואת סיפורו יש לספר.

בדבר זה ניכר הפיצול בין נתוני הזמן ההיסטוריוגרפים שמונחים בבסיס הסיפור לבין הסיפור עצמו: מבחינה ריאלית יש לקדש את המשכן עצמו ורק אחר כך יכולה הקדושה לפרוץ החוצה, ועל כן מתועד שאירועי חודש ניסן מתרחשים לפני אירועי חודש אייר; מבחינה ספרותית – חומש במדבר פותח בהקדמת המאוחר ומבהיר שרק לאחר הצהרה בדבר ייסוד המחנה כולו יש לגשת ולתאר את גרעין הסיפור שמתרחש במשכן עצמו.

1. דבר זה נכון בחטיבות רחבות במקרא, אך בספר במדבר הוא בא לידי ביטוי מיוחד ובמקומות נוספים בספר ניתן לעמוד על פעולת העריכה כבעלת מגמה אידאית. בהזדמנות אחרת הדגמתי את הדבר בקובץ החוקים והסיפורים שבבמדבר כ"ה-ל' ("Divine Command and Human Initiative: A Literary View on Numbers 25-31", *Biblical Interpretation* 15 (2007): 54­-79) [↑](#footnote-ref-1)
2. רבים נתנו את דעתם על העניין ולא נוכל במסגרת זו לסקור את העמדות השונות.See for example: R. P. Knierim and G. W. Coats, *Numbers* (FOTL 4; Grand Rapids: Eerdmans, 2005), 27. [↑](#footnote-ref-2)
3. See discussion in T. R. Ashley, *The Book of Numbers* (NICOT; Grand Rapids 1993), 43; R. D. Cole, *Numbers* (NAC; Nashville 2000), 64.

עמדה זו שונה מעמדת ראב"ע שדווקא ביקש לקשור בין קרבנות הנשיאים לבין ברכת כוהנים שנזכרה לפניה: "וטעם 'ויהי ביום כלות משה' אחר ברכת כהנים, כי כן היה; כי ביום שנשא אהרן את ידיו אל העם ויברכם החלה חנוכת המזבח" (פירושו לבמדבר ז', 1). [↑](#footnote-ref-3)
4. על המודלים השונים של סדר מניית השבטים ראו:

J. Chinitz, "The Listing of the Tribes of Israel", *JBQ* 24 (1996): 36-42. [↑](#footnote-ref-4)
5. Chapter 8 circles back to this point while ch. 3 does not:

|  |  |
| --- | --- |
| במדבר ח:יח וָאֶקַּח אֶת הַלְוִיִּם תַּחַת כָּל בְּכוֹר בִּבְנֵי יִשְׂרָאֵל. ח:יט וָאֶתְּנָה אֶת הַלְוִיִּם נְתֻנִים לְאַהֲרֹן וּלְבָנָיו | 8:18 Now I take the Levites instead of every first-born of the Israelites; 8:19 and from among the Israelites I formally assign the Levites to Aaron and his sons… |

 [↑](#footnote-ref-5)
6. Janson C. Condren, "Is the Account of the Organization of the Camp Devoid of Organization? A Proposal for the Literary Structure of Numbers 1.1-10.10", *JSOT* 37 (2013), 423-452. [↑](#footnote-ref-6)
7. בהזדמנות אחרת הצעתי שחוקים אלו מיגים את הרלוונטיות של המשכן למעגלים שונים במחנה ישראל: הקהילה; המשפחה והיחיד ("The Mishkan and the Nazir", in: E. Bick and Y. Beasley [eds.] *Torah MiEtzion: New Readings in Tanach – Bemidbar* [Jerusalem 2014], 63-70) [↑](#footnote-ref-7)